rejauldu/bengali-wikipedia huggingface dataset:
গজঘন্টা ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৫০৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।   নামকরণ  গজঘণ্টার পূর্ব নাম ছিল ব্রহ্মধাম (ব্রাহ্মণদের পূজা-অর্চনার অঞ্চল)। তখন এখানকার হিন্দুদের অধিকাংশ ব্রাহ্মণ ছিল। এখানে তখন যে কয়টি জমিদার পাওয়া যায় তারা সবাই হিন্দু ছিল। গজঘণ্টা বাজারের পশ্চিম পাশে মানাস নদীর উপর বর্তমান যে সেতু রয়েছে (তখন এখানে সেতু ছিল না) সেখানে এখানে একদিন জমিদারের হাতির ঘণ্টা খুলে পড়ে যায়। সে থেকে গজঘণ্টা নামের উৎপত্তি। এই মতও প্রচলিত যে, এখানে তখন স্থানীয় জমিদারগণের হাতির সংখ্যা এত বেশি ছিল যে, তাদের ঘণ্টার শব্দ দূর থেকে শোনা যেত। তা থেকে গজঘণ্টা নামের উৎপত্তি (গজ অর্থ হাতি)।গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ৩৬-৩৭।   প্রশাসনিক বিভাগ  মৌজা ইউনিয়নের ৯টি মৌজার নাম:  তালুক হাবু  কিসমত হাবু  উমর  জয়দেব  মইসেশুর  রমাকান্ত  একনাথ  রাজবল্লভ  ছালাপাক  গ্রাম গ্রামগুলি হল:  জয়দেব উত্তর  জয়দেব মধ্য  জয়দেব পূর্ব  ছালাপাক  একনাথ  রমাকান্ত মহিষাশুর  রাজবল্লভ  তালুকহাবু  কিশামতহাবু  উমর   দর্শনীয় স্থান  উমাকান্ত জমিদার বাড়ির ধ্বংসাবশেষ ও হাবু বালারঘাট কেন্দ্রীয় ঈদগাহ মাঠ  (হাবু ৫৭ জামাত ঈদগা)।    সাংস্কৃতিক অবকাঠামো  ইউনিয়নে ৬টি ইদগাহ, ২৫টি কবরস্থান, ২টি শ্মশান, ৭টি পেশাজীবী সংগঠন ও ৪টি ক্রীড়া সংগঠন আছে।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:গংগাচড়া উপজেলার ইউনিয়ন
thumb|right|150px  বাংলাদেশের কেন্দ্রীয় ব্যাংকটিই বাংলাদেশ ব্যাংক নামে পরিচিত। এটি বাংলাদেশ ব্যাংক অধ্যাদেশ, ১৯৭২ এর অধীনে ১৯৭১ সালের ১৬ ডিসেম্বর তারিখে প্রতিষ্ঠিত হয়। এই ব্যাংকটির মূল কার্যনির্বাহী প্রধানকে ‘গভর্নর’ হিসাবে আখ্যায়িত করা হয়। সর্বশেষ গভর্নর আবদুর রউফ তালুকদার ৯ আগস্ট ২০২৪ তারিখ পদত্যাগ করলে পরবর্তীতে আহসান এইচ মনসুর গভর্নর পদে নিয়োগ পান; এছাড়াও ইতিপূর্বে আরো এগারো জন বিশিষ্ট অর্থনীতিবিদগণ এই পদ অলংকৃত করেছেন।   গভর্নরদের তালিকা  ১৯৭২ সালের ১৮ জানুয়ারি তারিখ এ. এন. এম. হামিদুল্লাহ্‌ বাংলাদেশ ব্যাংকের প্রথম গভর্নর হিসাবে নিয়োগ লাভ করেন। ১৯ নভেম্বর ১৯৭৪ থেকে ১৩ জুলাই ১৯৭৬ সাল পর্যন্ত দায়িত্বপালনকারী এ. কে. নাজিরউদ্দীন আহমেদ ছিলেন সবচেয়ে স্বল্প সময়ের জন্য দায়িত্ব প্রাপ্ত গভর্নর এবং ১৩ জুলাই ১৯৭৬ থেকে ১২ এপ্রিল ১৯৮৭ সাল পর্যন্ত দায়িত্বে থাকা মোঃ নূরুল ইসলাম হচ্ছেন সবচেয়ে দীর্ঘ সময় দায়িত্বপালনকারী।    ক্রমিক নং প্রতিকৃতি নাম পদ গ্রহণ  পদ পরিত্যাগ কার্যকাল ১93x93পিক্সেল এ. এন. এম. হামিদুল্লাহ্‌ ১৮ জানুয়ারি ১৯৭২ ১৮ নভেম্বর ১৯৭৪  ২104x104পিক্সেল এ. কে. নাজিরউদ্দীন আহমেদ ১৯ নভেম্বর ১৯৭৪ ১৩ জুলাই ১৯৭৬ ৩93x93পিক্সেল মোঃ নূরুল ইসলাম ১৩ জুলাই ১৯৭৬ ১২ এপ্রিল ১৯৮৭  ৪82x82পিক্সেল শেগুফতা বখ্‌ত চৌধুরী ১২ এপ্রিল ১৯৮৭ ১৯ ডিসেম্বর ১৯৯২   ৫89x89পিক্সেল খোরশেদ আলম ২০ ডিসেম্বর ১৯৯২ ২১ নভেম্বর ১৯৯৬  ৬88x88পিক্সেল লুৎফর রহমান সরকার ২১ নভেম্বর ১৯৯৬ ২১ নভেম্বর ১৯৯৮  ৭alt=|ফ্রেমহীন|107x107পিক্সেল মোহাম্মদ ফরাসউদ্দিন ২৪ নভেম্বর ১৯৯৮ ২২ নভেম্বর ২০০১   ৮ 75px ফখরুদ্দীন আহমদ ২৯ নভেম্বর ২০০১ ৩০ এপ্রিল ২০০৫   ৯75px সালেহউদ্দিন আহমেদ ১ মে ২০০৫ ৩০ এপ্রিল ২০০৯   ১০ 75px ড. আতিউর রহমান ১ মে ২০০৯ ১৫ মার্চ ২০১৬  ১১75px ফজলে কবির ১৬ মার্চ ২০১৬ ৩ জুলাই ২০২২  ১২ আব্দুর রউফ তালুকদার ৪ জুলাই ২০২২ ৯ আগস্ট ২০২৪  ১৩ 75px   নুরুন নাহার (ভারপ্রাপ্ত) ১১ আগস্ট ২০২৪ ১৩ আগস্ট ২০২৪ ১৪75px   আহসান এইচ মনসুর ১৩ আগস্ট ২০২৪ অদ্যাবধি    আরও দেখুন   বাংলাদেশ ব্যাংক   তথ্যসূত্র    বহিঃসংযোগ   বাংলাদেশ ব্যাংক-এর ওয়েব সাইটে প্রদর্শিত 'গভর্নর'দের তালিকা।  বিষয়শ্রেণী:বাংলাদেশ ব্যাংকের গভর্নর বিষয়শ্রেণী:বাংলাদেশে ব্যাংকিং বিষয়শ্রেণী:কেন্দ্রীয় ব্যাংক কর্মকর্তাদের তালিকা বিষয়শ্রেণী:বাংলাদেশের অর্থনীতি সম্পর্কিত তালিকা বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
বাংলাদেশের স্বাধীনতা যুদ্ধ বিষয়ক সকল নিবন্ধ সম্পাদনা, পরিবর্ধন, পরিমার্জন, তথ্যসূত্র সংযোজন ইত্যাদি কাজের জন্য এই উইকিপ্রকল্পটি তৈরি করা হয়েছে। সদস্যদের সহায়তায় আশাকরি প্রকল্পটি খুব দ্রুত সমৃদ্ধ হয়ে উঠবে। সবার সক্রিয় অংশগ্রহণ কামনা করি। অনুরোধ করছি, নিয়মিত কাজ করার সুযোগ না থাকলে দয়া করে প্রকল্পটিতে যোগ দেবেন না। সক্রিয় থাকাটাই এই প্রকল্পের মুখ্য কাজ। বাংলা উইকিপিডিয়াতে সমৃদ্ধকরণের পর সংশ্লিষ্ট ইংরেজি নিবন্ধটিতেও হাত লাগানো হবে। এভাবেই আন্তর্জালে ১৯৭১ সালের মুক্তিযুদ্ধের ইতিহাস লিখিত হবে।  উদ্দেশ্য এবং কর্মপ্রণালী  বাংলা এবং ইংরেজি উইকিপিডিয়াতে বাংলাদেশের স্বাধীনতা যুদ্ধ সংশ্লিষ্ট সকল নিবন্ধের মানোন্নয়ন এবং নতুন নিবন্ধ সৃষ্টি  সৃষ্ট নিবন্ধগুলোতে যাতে ভ্যান্ডালিজম ও বিভ্রান্তিমূলক রেফারেন্স বা মিথ্যা তথ্য সংযুক্ত হতে না পারে সেজন্য সেগুলোর দিকে নিয়মিত নজর রাখা। নজর রাখার সুবিধার্থে একেক জনের দায়িত্বে নিবন্ধ বণ্টন করে দেয়া হবে। আগ্রহী হলে নিচের সদস্য তালিকায় আপনার নাম অন্তর্ভুক্ত করুন।  মুক্তিযুদ্ধের বিতর্কিত বিষয়গুলোতে সকল পক্ষের বক্তব্যের পক্ষে রেফারেন্স সংগ্রহ এবং রেফারেন্স গুলোর গুরুত্ব বিচার। মুক্তিযুদ্ধের ইতিহাস যারা বিকৃত করার কাজে লিপ্ত তাদের প্রতিরোধ করার জন্য রেফারেন্স কোনটা গ্রহণযোগ্য আর কোনটা ভুয়া এটা বিবেচনা করা খুব জরুরী। তথ্যসূত্র সংকলনের জন্য আলাদা এক বা একাধিক পাতা করা হবে। সেই পাতা থেকে প্রয়োজন মত তথ্য নিয়ে বিভিন্ন নিবন্ধে সংযুক্ত করা যাবে।  সাম্প্রতিক সংযোজন এবং পরিবর্তনসমূহ  অপারেশন সার্চলাইট -- তানভী  গল্লামারী বধ্যভূমি -- তানভী  বাংলাদেশের স্বাধীনতা যুদ্ধে সেক্টরসমূহের তালিকা  বাংলাদেশের মুক্তিযুদ্ধ বিষয়ে জাতিসংঘে আলোচনা -- Anisulh  আর্চার ব্লাড  এবারের সংগ্রাম স্বাধীনতার সংগ্রাম  কনসার্ট ফর বাংলাদেশ -- তানভী  নিবন্ধের তালিকা নিচের লিংকে গেলে এই প্রকল্পের আওতাভুক্ত সকল নিবন্ধের তালিকা পাওয়া যাবে। পাশাপাশি কোন নিবন্ধের দায়িত্বে এই প্রকল্পের পক্ষ থেকে কাকে দায়িত্ব দেয়া হচ্ছে, বা কে দায়িত্ব নিচ্ছেন এবং নিবন্ধের মান কেমন সেটা উল্লেখ থাকবে। উল্লেখ্য কাউকে দায়িত্ব দেয়া বা কেউ দায়িত্ব নেয়া মানে এই নয় যে উক্ত নিবন্ধটিতে অন্য কেউ এডিট করতে পারবেন না। সব নিবন্ধই সবাই এডিট করতে পারবেন। দায়িত্ব বণ্টন করা হচ্ছে কেবলই প্রকল্পের সুবিধার জন্য। নিচের লিংকে যান:   উইকিপিডিয়া:উইকিপ্রকল্প বাংলাদেশের স্বাধীনতা যুদ্ধ/নিবন্ধের তালিকা  তথ্যসূত্র ব্যবস্থাপনা মুক্তিযুদ্ধের প্রতিটি সূক্ষ্ণ বিষয় নিয়ে কনক্রিট রেফারেন্স সংগ্রহ আমাদের মুখ্য কাজ। এই কাজটি করার জন্য একটি আলাদা পাতা ওপেন করা হচ্ছে। তাই বলে এই পাতাতেই সব করা হবে না। রেফারেন্স সংগ্রহের দায়িত্বে যারা আছেন তারা নিজ নিজ ওয়ার্ড ফাইলে সব টুকে রাখছেন। এই পাতায় কেবল সবার চোখে পড়ার জন্য দেয়া হচ্ছে। এই পাতা থেকে রেফারেন্স নিয়ে যেকোন পাতায় সংযুক্ত করতে পারেন যে কেউ। এখানে রেফারেন্স গ্রন্থ বা আর্টিকেল বা জার্নাল এর পাশাপাশি উল্লেখোগ্য অংশটুকুও হুবহু উদ্ধৃত করা থাকবে। নিচের পাতায় যান:   উইকিপিডিয়া:উইকিপ্রকল্প বাংলাদেশের স্বাধীনতা যুদ্ধ/তথ্যসূত্র  প্রবেশদ্বার  প্রবেশদ্বার:বাংলাদেশের স্বাধীনতা যুদ্ধ  সদস্যবৃন্দ  ‍‍মুহাম্মদ  তানভী  বিষয়শ্রেণীসমূহ নিচের বিষয়শ্রেণীগুলোর অধীনে সবগুলো নিবন্ধ সাজানো আছে। + চিহ্নে ক্লিক করলেই উপ-বিষয়শ্রেণী দেখতে পাবেন।  Category:উইকিপ্রকল্প
আল-কানতারা মসজিদ (আরবি: مسجد القنطرة, রোমানাইজড: Masjid al-Qanṭarah) বা অন্য আরেকটি নামেও এটির পরিচিতি রয়েছে আর তাহলো: মসজিদ আল-মাদহোন (আরবি: مسجد المدهون, রোমানাইজড: Masjid al-Madhūn) বা (Musjid Al-Madhun)  বা (Musjid Abilic Mosque: Masjid Al-Qanṭarah) ; এর আরেকটি নাম রয়েছে মসজিদ কাবিল (আরবি: مسجد قابل) রোমানাইজড: Masjid Qābil) হলো সৌদি আরবের তায়েফের আল-মাসনাহ এলাকায় অবস্থিত একটি ঐতিহাসিক মসজিদ যা বর্তমানে পরিত্যক্ত। মসজিদটি উসমানীয় শাসনামলে ১৯ শতকে শরীফ আব্দুল মুত্তালিব ইবনে গালিবের সময়ে নির্মিত, মসজিদটি এমন স্থানে নির্মিত বলে মনে করা হয় যেখানে নবি মুহাম্মদ এবং যায়েদ ইবনে হারিসা তায়েফ থেকে মক্কায় ফেরার পথে একটি বাগানে বিশ্রাম নিয়েছিলেন যাঁরা ৬২০ সালে তায়েফের নেতা ও বাসিন্দাদের দ্বারা আক্রমণের শিকার হয়ে মক্কার উদ্দেশ্যে তায়েফ ত্যাগ করেছিলেন।   ইতিহাস  মসজিদটি ১৯ শতকের মাঝামাঝি সময়ে শরিফ আব্দুল মুত্তালিব ইবনে গালিবের শাসনামলে নির্মিত হয়েছিল বলে জানা যায়। তখন তায়েফ ছিল উসমানীয় সাম্রাজ্যের হাবেশ ইয়ালেট-এর অংশ। মসজিদটির নাম মসজিদ আল মাদহোন এটি "আল-মাদহোন" পর্বতের নাম থেকে এসেছে।.   পটভূমি   তায়েফের উপজাতীয় নেতারা এবং বাসিন্দারা নবি মুহাম্মদের ধর্মীয় বার্তা প্রত্যাখ্যান করার পর তারা তাদের সন্তানদের নির্দেশ দিয়েছিল তাকে (নবি) এবং যায়েদ ইবনে হারেসা-এর দিকে পাথর ছুঁড়ে মারতে। নবি মুহাম্মাদ এবং জায়েদ উভয়েই গুরুতর আহত হন এবং এর ফলে রক্তপাত শুরু হয়। একবার তায়েফের দেয়ালের বাইরে মুহাম্মদ প্রায় ভেঙে পড়েছিলেন।A Restatement of the History of Islam and Muslims chapter "Muhammad's Visit to Ta’if" on al-islam.org  কিছুদূর যাওয়ার পর তারা উতাবা ও শায়বার একটি বাগানে থামল। বাগানের মালিকরা মুহাম্মাদকে মক্কায় নির্যাতিত হতে দেখেছিল এবং এই উপলক্ষে তারা তাদের শহরবাসীর প্রতি কিছুটা সহানুভূতি অনুভব করেছিল। বাগানের মালিকরা আদ্দাস নামে একজন ক্রীতদাসকে পাঠিয়েছিলেন। সে ছিলএকজন যুবক খ্রিস্টান ছেলে। সে নবি মুহাম্মাদকে তার কুঁড়েঘরে নিয়ে গিয়েছিল। তার ক্ষতগুলি যত্নের সাথে ঢেকেছিল এবং তাকে বিশ্রাম ও সুস্থ হতে দেয় যতক্ষণ না নবি মুহাম্মদ তায়েফ এবং মক্কার মধ্যবর্তী রুক্ষ ভূখণ্ড জুড়ে তার যাত্রা শুরু করার জন্য যথেষ্ট শক্তিশালী বোধ করেন।   তথ্যসূত্র    বহিঃসংযোগ   বিষয়শ্রেণী:তায়েফের মসজিদ বিষয়শ্রেণী:১৯শ শতাব্দীতে উসমানীয় সাম্রাজ্যে প্রতিষ্ঠিত
কেইলানি ক্রেইন (, ; জন্ম: ১৩ আগস্ট ১৯৯৮) হলেন একজন অস্ট্রেলীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  ক্রেইন অস্ট্রেলিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কেইলানি ক্রেইন ১৯৯৮ সালের ১৩ই আগস্ট তারিখে অস্ট্রেলিয়ার নিউ সাউথ ওয়েলসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ক্রেইন অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। ক্রেইন শর্ট প্রোগ্রামে ৪৯.৯৩ পয়েন্ট নিয়ে অষ্টাবিংশ স্থান অধিকার করেছিলেন, তবে তিনি ফ্রি স্কেটিংয়ে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী সিঙ্গেল স্কেটার বিষয়শ্রেণী:অস্ট্রেলিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:নিউ সাউথ ওয়েলসের নারী ক্রীড়াবিদ বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ বিষয়শ্রেণী:নিউক্যাসল, নিউ সাউথ ওয়েলসের ক্রীড়াবিদ
/* Script to rewrite external links to Wikipedia (and other Wikimedia projects) to  * use the secure server when already browsing from https://bn.wikipedia.org, so  * that links to diffs, etc., don't take you off the site.  * @author: :en:User:TheDJ  */  function alwayssecurelinks2() { 	if (window.disableSecureLinks2===true) return; 	var re1 = /^http:\/\/(?:([a-z0-9\.\-]+)\.)?(wik(?:i[mp]edia|tionary|isource|iquote|ibooks|inews|iversity|ivoyage|idata|imediafoundation)|mediawiki)\.org(\/[^?#]*)([#?].*|)$/i; 	 	var links = document.getElementsByTagName('a'); 	for (var i = links.length; i--;) { 		var link = links[i], href = link.href; 		var m, main, sub, page, query; 		 		if (m = href.match(re1)) { 			main = m[2].toLowerCase(); 			sub = m[1]; 			page = m[3]; 			query = m[4]; 			 			if ( main === 'mediawiki' || main === 'wikidata' ) {sub = main; main = 'wikipedia';} 			if ( main === 'wikimediafoundation' ) {sub = 'foundation'; main = 'wikipedia';} 			if ( main === 'wikisource' && !sub ) {main = 'wikipedia'; sub = 'sources';}  			if (sub === undefined) continue; 			sub = sub.toLowerCase();  			if (sub === 'www' || sub === 'mail' ) continue; 			if (main === 'wikipedia') { 				if (sub.match(/^(download|mobile|.*?\.mobile|.*?\.m)$/)) { 					continue; 				} 			} else if (main === 'wikimedia') { 				if (sub.match(/^(etherpad|upload|download|(tech|)blog|svn|stats|dumps|nyc|status|.*?planet|.*?donate)$/)) { 					continue; 				} 				 				if (!sub.match(/^(?:.{1,3}|.{1,3}?\..{1,3}|(?:.+?)\.labs)$/)) { // labs, regional wikimedias 					main = 'wikipedia'; // commons, meta, species, wikimania200x, many others 				} 			} 			 		} else continue; 		 		link.href = href.replace( /^http:\/\//i, "//"); 	} } mw.hook( 'wikipage.content' ).add(alwayssecurelinks2);
আলমগীর মনসুর (মিন্টু) মেমোরিয়াল কলেজ, ময়মনসিংহ যা জাতীয় বিশ্ববিদ্যালয়ের অধিভুক্ত ময়মনসিংহ শহরে অবস্থিত একটি কলেজ। ২৪ জানুয়ারি ১৯৬৯ সালে পুলিশের গুলিতে নিহত শহীদ আলমগীর মনসুর মিন্টুর নামে এই কলেজ প্রতিষ্ঠিত হয়। আইয়ুব খানের পতনের দাবীতে ও শহীদ আসাদের মৃত্যুর প্রতিবাদে আন্দোলনের সময় মিছিলে পুলিশের গুলি বর্ষণে বাউন্ডারি রোডে জিলা স্কুল ছাত্রাবাসের সন্নিকটে গুলিবিদ্ধ হয়ে আলমগীর মনসুর মিন্টু  নিহত হন। কলেজটিতে সহশিক্ষা কার্যক্রম চালু রয়েছে। এখানে বিজ্ঞান, মানবিক ও ব্যবসায় শিক্ষা শাখার অধীনে পাঠদান হয়। ময়মনসিংহের কেন্দ্রস্থলে অবস্থিত কলেজগুলোর মধ্যে এটি অন্যতম।   অবস্থান  ময়মনসিংহ শহরের জিরো পয়েন্ট থেকে থেকে ৩ কিলোমিটার দক্ষিণ-পূর্বে গাঙ্গিনার পাড়ের দক্ষিণে প্রায় ১ একর জায়গা নিয়ে গড়ে উঠেছে এই কলেজ। রাজধানী ঢাকা থেকে ১২০ কিলোমিটার উত্তরে ময়মনসিংহে এর অবস্থান।   প্রাসঙ্গিক তথ্য  এই কলেজে শিক্ষকসংখ্যা ৮৩ জন। এবং ছাত্রছাত্রীসংখ্যা প্রায় ২৫০০±।   ইতিহাস  ১৯৬৯ সালে পূর্ব পাকিস্তান ব্যাপী আইয়ুব খান বিরোধী গণঅভ্যুত্থানে ২৪ জানুয়ারি শহিদ হন আলমগীর মনসুর মিন্টু। আন্দোলনের সময় মিছিলে পুলিশের গুলি বর্ষণে বাউণ্ডারি রোডে জিলা স্কুল ছাত্রাবাসের সন্নিকটে তিনি গুলিবিদ্ধ হয়ে মারা যান। আলমগীর মনসুর মিন্টুর জন্ম ঢাকা জেলার ধামরাই থানার অন্তর্গত কেলিয়া গ্রামে ১৯৪৮ সালের ১ জানুয়ারি। নাসিরাবাদ কলেজের প্রাণিবিদ্যা বিভাগের তৎকালীন তরুণ অধ্যাপক এবং গণপ্রজাতন্ত্রী বাংলাদেশ সরকারের সাবেক ধর্মমন্ত্রী বীর মুক্তিযোদ্ধা অধ্যক্ষ মতিউর রহমান প্রিয় ছাত্রের স্মৃতি রক্ষার্থে বাংলাদেশ সরকারের অস্থায়ী রাষ্ট্রপতি শহিদ সৈয়দ নজরুল ইসলাম, তৎকালীন ময়মনসিংহ জেলা আওয়ামীলীগের সাধারণ সম্পাদক মোঃ রফিক উদ্দিন ভূঁইয়া প্রমূখদের সহযোগিতায় উক্ত সালেই মিন্টু কলেজ প্রতিষ্ঠা করেন।   বিভাগ  এই কলেজে যেসব বিভাগ চালু আছে সেগুলো হচ্ছে   বাংলা  ইংরেজি  ইসলামের ইতিহাস ও সংস্কৃতি  দর্শন বিভাগ  অর্থনীতি  রাষ্ট্রবিজ্ঞান  সমাজকল্যাণ  সমাজকর্ম  উদ্ভিদবিদ্যা  প্রাণীবিদ্যা  গণিত  পদার্থবিদ্যা  রসায়ন  ভূগোল  হিসাববিজ্ঞান  ব্যবস্থাপনা এবং এইচ এস সি পর্যায়ে  বিজ্ঞান  কলা  ব্যবসায় শিক্ষা </div>   তথ্যসূত্র   বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ময়মনসিংহ জেলার মহাবিদ্যালয়
দেবাশীষ রায় (জন্ম ১২ এপ্রিল ১৯৫৫) একজন প্রাক্তন ভারতীয় ফুটবলার। এই গতিশীল সেন্টার ফরোয়ার্ড আসামের একমাত্র ফুটবলার ছিলেন যিনি কলকাতা মোহনবাগান এসি, ইস্টবেঙ্গল ক্লাব এবং মোহামেডান এসসির তিনটি জায়ান্টের হয়ে খেলেছিলেন।   খেলোয়াড়ী ক্যারিয়ার    কর্মজীবনের প্রথম দিকে  করিমগঞ্জে জন্মগ্রহণকারী আসাম দেবাশীষ করিমগঞ্জ কলেজের হয়ে আন্তঃকলেজ ফুটবল টুর্নামেন্টে প্রতিনিধিত্ব করে তার ফুটবল ক্যারিয়ার শুরু করেন। তারপরে তিনি অল ইন্ডিয়া ইউনিভার্সিটি ফুটবল চ্যাম্পিয়নশিপে গুয়াহাটি বিশ্ববিদ্যালয় দলের অধিনায়ক হন এবং ফাইনালে তারা কলকাতা বিশ্ববিদ্যালয়কে ৫–০ ব্যবধানে পরাজিত করে। সন্তোষ ট্রফিতে তিনি বাংলার হয়ে ২বার ও ৫বার আসাম ফুটবল দলের প্রতিনিধিত্ব করেছেন।   ক্লাব ক্যারিয়ার  রায় আসামের দুটি শীর্ষ ক্লাব - গোয়াহাটি টাউন ক্লাব এবং নবজ্যোতি ক্লাবের হয়ে খেলেছেন। ১৯৭৯ সালে, তিনি কলকাতায় পেশাদার লিগ খেলতে যান। মোহনবাগান এসি, ইস্টবেঙ্গল ক্লাব এবং মোহামেডান এসসির মতো বড় ক্লাবে যাওয়ার আগে তিনি আরিয়ান এফসিতে খেলেছিলেন। তিনি ১৯৮৪ এবং ১৯৮৬ সালে ইস্টবেঙ্গল এবং মোহনবাগানের হয়ে কলকাতা ফুটবল লিগে সর্বোচ্চ গোলদাতা হয়েছেন। দেবাশীষ হংকং ভিত্তিক একটি ক্লাবের হয়ে খেলার সুযোগ পেয়েছিলেন কিন্তু দুর্ভাগ্যবশত ইনজুরির কারণে তিনি প্রস্তাব ফিরিয়ে দেন।   আন্তর্জাতিক ক্যারিয়ার  রয় বহুবার সিনিয়র ভারতীয় জাতীয় ফুটবল দলের প্রতিনিধিত্ব করেছেন। তিনি জুনিয়র ইন্ডিয়া দলের সহ-অধিনায়কও ছিলেন। সাফল্য বাংলা  সন্তোষ ট্রফি: ১৯৮৬–৮৭ তথ্যসূত্র  বিষয়শ্রেণী:ভারতীয় পুরুষ ফুটবলার বিষয়শ্রেণী:১৯৫৪-এ জন্ম বিষয়শ্রেণী:আসামের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:গুয়াহাটি টাউন ক্লাবের খেলোয়াড় বিষয়শ্রেণী:মোহনবাগান সুপার জায়ান্ট খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:মোহামেডান এসসি (কলকাতা)-এর খেলোয়াড় বিষয়শ্রেণী:করিমগঞ্জ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:মোহনবাগান সুপার জায়ান্টের খেলোয়াড়
দিতা ভন তিস (জন্ম হিদার রেনে সুইট, সেপ্টেম্বর ২৮, ১৯৭২) একজন  মার্কিন ব্যঙ্গ নৃত্যশিল্পী, ভিডেট, মডেল, কস্টিউম ডিজাইনার, নিয়োগকর্ত্রী এবং সাময়িক অভিনেত্রী। ব্যঙ্গনৃত্য উপস্থাপনাকে জনপ্রিয় করায় সাহায্যের জন্যে তার চিন্তাভাবনা ছিল, এবং ভূতপূর্বভাবে মারিলিন ম্যানসনকে বিয়ে করেন।   প্রাথমিক জীবন  ভন তিস মিশিগানের রচেস্টারে জন্মেছেন, তিন বোনের মধ্যে দ্বিতীয়। তার বাবা মেশিনিস্ট এবং মা ম্যানিকিয়োরিস্ট ছিলেন। তিনি ইংলিশ, স্কটিশ, মার্কিন এবং জার্মান ঐতিহ্যবাহী ছিলেন। দিতার বয়ান অনুযায়ী তার ঠাকুরমাদের মধ্যে একজন ছিলেন আধা-মার্কিন এবং একটি মার্কিন ইঙ্গ-স্যাক্সন পরিবারে দত্তক নেওয়া। ভন তিস তার ১৯৪০-এর সিনেমার প্রতি মোহ এবং উচ্চাঙ্গের ঐতিহ্যপূর্ণ আদব কায়দার জন্যে পরিচিত। এটা শুরু হয় তার যৌবন বয়সে এবং তার মায়ের দ্বারা লালিত, যিনি তার মেয়ের সাজগোজের জন্যে পোশাক কিনতেন। তার মা ছিলেন পুরোনো, হলিউডের স্বর্ণযুগের সিনেমার অনুরাগী, এবং তার থেকেই ভন তিসের সেই সময়কার অভিনেত্রী, বিশেষত বেটি গ্রেবলের প্রতি মোহের উদ্ভব হয়।  তিনি ছোটোবেলা থেকে উচ্চাঙ্গের ব্যালে নৃত্যশিল্পী হিসেবে তালিম নিয়েছিলেন এবং ১৩ বছর বয়সে এক স্থানীয় ব্যালে কোম্পানির হয়ে একক নৃত্য মঞ্চস্থ করেন। যদিও আদতে তিনি একজন ব্যালেরিনা হতে চেয়েছিলেন, ভন তিসের কথায়, "১৫ বছর বয়সেই আমি যা ভালো হওয়ার হয়েছি।" তিনি  পরবর্তীকালে তার ব্যঙ্গ নৃত্যানুষ্ঠানে এই উপাদানগুলো  প্রযুক্ত করেন,  যেখানে তিনি বার বার এন পয়েন্টে যান। যখন তার বাবার চাকরি সূত্রে মিশিগান থেকে কমলা দেশ, ক্যালিফোর্নিয়াতে যেতে হয়, পরিবারটিও সেখানে স্থিত হয়। ভন তিস ইরভাইন, ক্যালিফোর্নিয়ায় ইউনিভার্সিটি হাই স্কুলে পড়েছেন।  ভন তিস যখন কিশোরী, তখন তার মা তাকে তার বক্ষ আবরণী কিনতে নিয়ে গিয়েছিলেন, যেটা সাধারণ সাদা সুতোর তৈরি, এবং তাকে দিয়েছিলেন একটি প্লাস্টিক ডিম, যেটাতে একজোড়া শরীরের রঙে ভাঁজখাওয়া প্যান্টিহোস ছিল। ভন তিস বলেন, তিনি নিরাশ ছিলেন, কেননা তিনি লেস-লাগানো সুন্দর পোশাক ও মোজা পাওয়ার আশা করেছিলেন, যে রকমটা তার বাবার প্লেবয় ম্যাগাজিনে একপলকে দেখেছিলেন।   তথ্যসূত্র    বহিঃসংযোগ   বিষয়শ্রেণী:১৯৭২-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:জার্মান পর্নোগ্রাফিক চলচ্চিত্র অভিনেত্রী বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী বিষয়শ্রেণী:স্কটিশ পর্নোগ্রাফি চলচ্চিত্র অভিনেত্রী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:গ্ল্যামার মডেল বিষয়শ্রেণী:বিডিএসএম ব্যক্তি
মুরাদি মসজিদ () বা লিড মসজিদ () হল আলবেনিয়ার একটি ইসলামি সাংস্কৃতিক স্মৃতিস্তম্ভ, যা ভলোরে অবস্থিত। মসজিদটি ১৫৩৭ সালে সুলতান সুলাইমানের শাসনামলে বিখ্যাত উসমানীয় তুর্কি স্থপতি মিমার সিনান দ্বারা নির্মিত হয়েছিল। মসজিদটি ভ্লোরা শহরের কেন্দ্রস্থলে একটি চত্বরে অবস্থিত। এর চারপাশ রাস্তা দিয়ে ঘেরা। এটি সাদিক জোতাজের পশ্চিমে, লেফ সাল্লাটার দক্ষিণে এবং পাপা ক্রিস্টো নেগোভানি রাস্তার পূর্বে অবস্থিত। ১৫৪২ খ্রিস্টাব্দে মসজিদটির নির্মাণ কাজ সম্পন্ন হয়।   কাঠামো  কাঠামোটি মূল ভবন ও মিনার নিয়ে গঠিত। ভবনটি ১০ থেকে ১১ বর্গমিটার এবং মিনারটির দৈর্ঘ্য ১৮ মিটার। অতীতে, এখানে একটি চত্বর ছিল যা পরে ধ্বংস করা হয়। মসজিদটিতে একটি গম্ভুজ, বহুভুজ আকারের ভিত্তি, খিলানযুক্ত জানালা রয়েছে। এর দেয়াল ধ্রুপদী ত্রিভুজাকারের। মুরাদি মসজিদের দুধরনের রঙের ইটের স্তর দিয়ে তৈরি। মিনার তৈরিতে সাদা ছেনা পাথর ব্যবহার হয়। এতে নামাজ ঘর রয়েছে যা নির্মাণে ব্যবহৃত ইটগুলির গঠন, গুণমান, রঙের পাশাপাশি আকার এবং ক্রমগুলির মধ্যেও একটি বৈসাদৃশ্য রয়েছে। মসজিদের মিনারটি নির্মাণের জন্য বড় সাদা ছিদ্রযুক্ত পাথর ব্যবহৃত হয়েছে।   স্থপতি   বিশ্বাস করা হয় যে সাংস্কৃতিক স্মৃতিস্তম্ভটি আলবেনীয় স্থপতি মিমার সিনানি নকশা করেন। তিনি উসমানীয় সাম্রাজ্যের একজন নেতৃস্থানীয় মসজিদ নির্মাতা এবং ইস্তাম্বুলের বড় সুলেমানি মসজিদের প্রণেতা ছিলেন।   চিত্রশালা     আরো দেখুন   আলবেনিয়ায় ইসলাম  আলবেনিয়ার মসজিদের তালিকা   তথ্যসূত্র   বিষয়শ্রেণী:১৫৫৭-এ প্রতিষ্ঠিত বিষয়শ্রেণী:আলবেনিয়ার মসজিদ বিষয়শ্রেণী:উসমানীয় সাম্রাজ্যের মসজিদ
পাকিস্তান মুসলিম লিগ (এফ) (, সংক্ষিপ্ত রূপ: পিএমএলএফ, পিএমএল-এফ, পিএমএল (এফ)) হচ্ছে পাকিস্তানের একটি জাতীয়তাবাদী এবং হুর সম্প্রদায়-পন্থী রাজনৈতিক দল। এটি পাকিস্তানের মুসলিম লিগের বিভিন্ন দল উপদলের মধ্যে একটি দল। এর নামে এফ অক্ষরটি দ্বারা ফাংশনাল বুঝায়। দলটি মূলত সিন্ধি ধর্মীয় নেতা পীর পাগারার সাথে জড়িত। ১৯৮৫ সালে যখন মুহাম্মদ খান জুনেজোকে ঐক্যবদ্ধ পিএমএল-এর সভাপতি করার তথা পাকিস্তানের প্রধানমন্ত্রী করা হলে এর জবাবে, পীর পাগারা সৈয়দ শাহ মর্দান শাহ -২ মূল দল থেকে বিচ্ছিন্ন হয়ে নিজস্ব দল গঠন করে।  ১৯৬৫ সালে পাকিস্তানের রাষ্ট্রপতি নির্বাচনে মোহতারমা ফাতিমা জিন্নাহ জেনারেল আইয়ুব খানের কাছে পরাজিত হওয়ার পর ফাতেমা জিন্নাহ পাকিস্তান মুসলিম লিগ (ফাংশনাল) প্রতিষ্ঠা করেন। পীর পাগারা সৈয়দ শাহ মর্দান শাহ -২ এই রাজনৈতিক দলের প্রধান হন। তিনি ইউনাইটেড মুসলিম লিগের প্রথম সভাপতিও মনোনীত হন। তিনি একই সাথে পাকিস্তান মুসলিম লিগ-ফাংশনাল (পিএমএল-এফ) এর প্রধান এবং ‘হুর’ জামায়াত সংগঠনের আধ্যাত্মিক নেতা ছিলেন।  ২০০২ সালের পাকিস্তানের সাধারণ নির্বাচনে দলটি ১.১% পেয়ে আসনের ২৭২টি মধ্যে মোট চারজন প্রার্থী নির্বাচিত হয়।  ২০০৪ সালের মে মাসে পিএমএল (ফাংশনাল) এবং আরো কিছু দল পাকিস্তান মুসলিম লিগ (কিউ)-এর সাথে একীভূত হয়ে ইউনাইটেড পাকিস্তান মুসলিম লিগ গঠন করে।  যদিও মাত্র দুই মাস পর ২০০৪ সালের জুলাই মাসে পীর পাগারা এবং পিএমএল (এফ) চৌধুরী ভাইদের সাথে মতপার্থক্যের কথা উল্লেখ করে এবং পিএমএলকে জাট লিগ বলে সম্বোধন করে ইউনাইটেড পাকিস্তান মুসলিম লিগ থেকে বের হয়ে যায়।  ২০০৮ সালের পাকিস্তানের সাধারণ নির্বাচনে পিএমএল-এফ ৪ টি আসনে জয় লাভ করে এবং তাদের একটি সংরক্ষিত মহিলা আসন দেওয়া হয়েছিল। অর্থাৎ দলটি জাতীয় পরিষদে মোট পাঁচটি সংসদীয় আসন লাভ করে। এর বাইরে দলটি ০সিন্ধুতে ৮ টি এবং পাঞ্জাবে ৩টি প্রাদেশিক সংসদীয় আসন লাভ করে।  ২০১০ এর সেপ্টেম্বরে পাকিস্তান মুসলিম লিগ (এফ) এবং পিএমএল-কিউ পুনরায় একত্রিত হয়ে অল পাকিস্তান মুসলিম লিগ (পীর পাগারা) গঠন করে।  ২০১২ সালের জানুয়ারি মাসে ৭ম পীর পাগরা: সৈয়দ শাহ মর্দান শাহ -২ এর মৃত্যুর পরে তাঁর পুত্র অষ্টম পীর পাগরা: সৈয়দ সিবগতুল্লাহ শাহ রাশদি-৩য় পাকিস্তান মুসলিম লিগ (এফ) এর সভাপতি হন। তখন পিএমএল (এফ) এর সদর দপ্তর কিংরি হাউজ থেকে রাজা হাউসের স্থানান্তরিত হয়।  ২০১৩ সালের পাকিস্তানের সাধারণ নির্বাচনে, পিএমএল-এফ জাতীয় পরিষদে ৬টি আসন এবং সিন্ধুর প্রাদেশিক পরিষদে ১০টি আসনে জয় লাভ করে। ওই নির্বাচনের পর পিএমএল (এফ) নওয়াজ শরীফের পাকিস্তান মুসলিম লিগ (এন) সরকারে যোগ দেয়। পাকিস্তান মুসলিম লিগ-ফাংশনালের নেতা তৃতীয় সৈয়দ সিবগাটুল্লাহ শাহ রাশদির ছোট ভাই পীরজাদা সদরউদ্দিন শাহ রাশদিকে নওয়াজ শরীফ সরকার 'প্রবাসী পাকিস্তানি ও মানবসম্পদ উন্নয়ন' মন্ত্রী নিযুক্ত করে।  ২০১৮ সালের পাকিস্তানের সাধারণ নির্বাচনে পিএমএল-এফ আওয়ামী তাহরিক, ন্যাশনাল পিপলস পার্টি, পাকিস্তান পিপলস পার্টির ওয়ার্কার্স এবং পাকিস্তান পিপলস মুসলিম লিগের সাথে 'গ্র্যান্ড ডেমোক্রেটিক অ্যালায়েন্স' নামক একটি নতুন জোটের নেতৃত্ব দেয়। যদিও এই নির্বাচনে দলটি কোন আসন লাভ করেনি।   নির্বাচনী ইতিহাস    জাতীয় পরিষদের নির্বাচন  +জাতীয় পরিষদনির্বাচনভোটপ্রাপ্ত ভোটের হার (%)প্রাপ্ত আসন+/–২০০২328,1371.1% 5২০০৮685,6841.98%২০১৩1,072,8462.36% 1২০১৮72,5530.14% 6   আরও দেখুন  জমিয়ত উলামায়ে ইসলাম (ফ)  তথ্যসূত্র   বিষয়শ্রেণী:মুসলিম লিগ বিষয়শ্রেণী:মুসলিম লিগের বিচ্ছিন্ন দল বিষয়শ্রেণী:পাকিস্তানের রাজনৈতিক দল বিষয়শ্রেণী:জাতীয় রক্ষণশীল দল বিষয়শ্রেণী:পাকিস্তানের রক্ষণশীল দল বিষয়শ্রেণী:এশিয়ার মধ্যপন্থী দল
সি ভি শ্রীধর (১৯৩৩-২০০৮) ভারতের তামিল চলচ্চিত্র জগতের একজন নামকরা পরিচালক ছিলেন। চলচ্চিত্র পরিচালনা ছাড়াও তিনি চলচ্চিত্র প্রযোজনা এবং চিত্রনাট্য পরিচালকের কাজও করেছেন। প্রায় ৬০টির মতো চলচ্চিত্রে যুক্ত ছিলেন তিনি যেগুলোর প্রায় সব তামিল এবং গুটিকয়েক হিন্দি আর তেলুগু।  শ্রীধরের বাড়ি তামিলনাড়ু রাজ্যের মধুরান্থকের কাছে একটি গ্রাম চিত্তামুরে। তিনি সেন্ট জোসেফ হাই স্কুল, চেঙ্গলপাট্টুতে পড়াশোনা করেছিলেন। ৭ম শ্রেণীতে পড়ার সময় থেকেই তিনি নাটক লেখা ও অভিনয় শুরু করেন।  শ্রীধর মাত্র ১৮ বছর বয়সে লজ্জাবতী নামে একটি তামিল নাটক লিখেছিলেন, যা টি কে শানমুগাম মঞ্চস্থ করেছিলেন। পরবর্তীতে এই নাটকটি জুপিটার পিকচার্স দ্বারা একটি চলচ্চিত্রে পরিণত হয় যে চলচ্চিত্রটির নাম ছিলো রথপাসম। সেই চলচ্চিত্রের সংলাপ লিখেছেন শ্রীধর। ১৯৫৬ সালে এভিএম প্রোডাকশন অশোক কুমার এবং কিশোর কুমারকে হিন্দি ভাষায় 'ভাই ভাই' শিরোনামের একটি চলচ্চিত্র প্রযোজনা করেছিলো, এই 'ভাই ভাই' চলচ্চিত্রটির কাহিনী রথপাসম-এর কাহিনীর মতোই ছিলো, এই চলচ্চিত্রটির চিত্রনাট্য ও সংলাপও শ্রীধর রচনা করেছিলেন। পরে তিনি মডার্ন থিয়েটার, ভেনাস পিকচার্স ইত্যাদি কোম্পানিতে কাজ করেন। পরে তিনি চিত্রালয় নামে একটি নিজস্ব কোম্পানি চালু করেন এবং কিছু চলচ্চিত্র নির্মাণ করেন। তথ্যসূত্র  বহিঃসংযোগ  C. V. Sridhar's Sterling Face of Romance  বিষয়শ্রেণী:১৯৩৩-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ভারতীয় চলচ্চিত্র পরিচালক বিষয়শ্রেণী:তামিলনাড়ুর চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:কাঞ্চীপুরম জেলার ব্যক্তি বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:তামিলনাড়ুর চিত্রনাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:তেলুগু চলচ্চিত্র পরিচালক